இப்போது எல்லா அழைப்புமே மிக அவசர அழைப்புகள்போலத்தான். கட்டணம் முப்பதில் ஒருமடங்கு குறைவு! அன்று தொலைதொடர்புத்துறையில் இருந்த ஊழியர்களைப்போல பன்னிரண்டுமடங்குபேர் இப்போது எல்லா நிறுவனங்களிலும் சேர்த்து வேலைசெய்கிறார்கள். சில்லறை விற்பனைக் கடைகள் போன்றவற்றை கணக்கில்கொண்டால் ஐம்பது மடங்குபேர். இணைப்புகள் நூறு மடங்கு. இன்று மீண்டும் எண்பதுகளின் அரசுடைமை நிலை தேவை என்று சொல்பவனை ஊழியர்களே கல்லால் அடித்துக் கொல்வார்கள். சமீபத்தில் ஒரு தொழிற்சங்க தலைவர் சொன்னார், ‘நல்ல வேளை அரசாங்கம் அன்னிக்கு நம்மபேச்சை கேட்டு தனியார்மயத்தை வேண்டாண்ணு சொல்லலை தோழர். சொல்லியிருந்தா இந்தியா எங்கியோ இருட்டுக்குள்ள இருந்திருக்கும்!’